Publication: Magyar Közlöny
Issue: MK-2003-39 (Year: 2003, Number: 39)
Era: 1990-2004
Section: szerveik, a köztársasági megbízottak, valamint egyes centrális alárendeltségû szervek feladat- és hatásköreirõl rendelkezõ 1991. évi XX. törvény 132. §-át egy új (4) bekezdéssel egészítette ki. A módosítás a helyi önkormányzatoknak a tulajdonukban levõ egészségügyi intézmények által
Paragraph Index: 751

szerveik, a köztársasági megbízottak, valamint egyes centrális alárendeltségû szervek feladat- és hatásköreirõl rendelkezõ 1991. évi XX. törvény 132. §-át egy új (4) bekezdéssel egészítette ki. A módosítás a helyi önkormányzatoknak a tulajdonukban levõ egészségügyi intézmények által nyújtott ellátási kötelezettségét úgy változtatta meg, hogy a járóbeteg-ellátás, a gondozás és a fekvõbeteg-ellátás intézményrendszerérõl való gondoskodást csak a társadalombiztosítási finanszírozás mértékéig írta elõ. Az Alkotmánybíróság az Abh1.-ben ezt a rendelkezést azért minõsítette alkotmányellenesnek, mert a társadalombiztosítási finanszírozás mértékét e korábbi törvényi konstrukcióban egyedi mérlegelésen alapuló államigazgatási döntések határozták meg. Az Alkotmánybíróság határozata szerint önmagában nem a finanszírozás szerzõdési alapokra helyezése vezetett a törvény alkotmányellenességére, hanem az, hogy az ellátási felelõsség mértékét nem a törvény határozta meg, hanem — megfelelõ törvényi háttér nélkül — az egészségbiztosítási pénztár, a szakbizottság és a népjóléti miniszter közös döntésére, egyedi megítélésére bízta, így az önkormányzati feladatellátás e területén kizárta azt, hogy a helyi önkormányzat önálló felelõsséggel döntsön a feladatai ellátásáról. Az Eszt. 2—5. §-a ettõl eltérõ jogi megoldást tartalmaz.

Source: https://magyarkozlony.hu/hivatalos-lapok/965ff0ba7e3db262dd44468a70f4f3c251688ca7/dokumentumok/1ff44f94b005af5bb7fe6270743114d2687dcb96/letoltes